- Hindi News
- National
- मुकुंदगढ़ और मंडावा में मेडिकल स्टोर वाले बेच रहे थे गोरा बनाने वाली नकली क्रीम
मुकुंदगढ़ और मंडावा में मेडिकल स्टोर वाले बेच रहे थे गोरा बनाने वाली नकली क्रीम
यहां भी कार्रवाई : जयपुर-श्रीगंगानगर में मिली नकली टयूब
भास्कर टीम | झुंझुनूं/मंडावा/मुकंदगढ़
त्वचाके दाग-धब्बे और झांइयां मिटाने वाली क्रीम बनाने वाली एक कंपनी के उत्पाद के स्थान पर नकली क्रीम बेचने की शिकायत पर शुक्रवार को जिले में मुकुंदगढ़ और मंडावा में मेडिकल स्टोर्स पर छापे मारे गए। जिला औषधि नियंत्रक विभाग की टीम ने बड़ी संख्या में स्किन लाइट नामक क्रीम की ट्यूब जब्त कर सैंपल जांच के लिए जयपुर भेजे हैं। इस कंपनी ने प्रदेश के औषधि नियंत्रक को पत्र लिख कर शिकायत की थी। इसके बाद 22 फरवरी को जयपुर में एक दुकान से यह क्रीम पकड़ी गई थी।
जिला औषधि नियंत्रक नरोत्तम देव बारोठिया ने बताया कि कैडिला फार्मास्यूटिकल ने जयपुर में औषधि नियंत्रक को शिकायत की थी कि उनकी लीवा हेल्थ केयर की ओर मार्केटिंग की जाने वाली स्किन लाइट क्रीम (20 ग्राम) के स्थान पर बाजार नकली क्रीम बेची जा रही है जो त्वचा के लिए हानिकारक सिद्ध हो सकती है। इस पर पहले जयपुर, श्रीगंगानगर, फिर चूरू जिले में कई स्थानों पर दवाइयों की दुकान पर छापे मारे गए थे।
मुकुंदगढ़में फार्मासिस्ट भी नहीं मिला
मुकंदगढ़वाली दुकान पर फार्मासिस्ट भी नहीं मिला। फार्मासिस्ट की गैर मौजूदगी में दवाएं बेची जा रही थी। इस बारे में इस दुकान के खिलाफ अलग से कार्रवाई की जा रही है।
जयपुर में फिल्म कॉलोनी स्थित दवा मार्केट स्थित शिप्रा मेडिकल्स ब्रांच पर 22 फरवरी को की गई कार्रवाई के दौरान स्किन लाइट 20 ग्राम की ट्यूब का नमूना जांच और विश्लेषण के लिए लिया गया था। यहां उपलब्ध स्टॉक भी जब्त किया गया था। औषधि के निरीक्षण के दौरान उक्त फर्म के अलावा श्रीगंगानगर में न्यू मेडिसिन पाइंट और जयपुर में ओम एजेंसी के यहां विक्रय बिलों को संदिग्ध मानते हुए नियमानुसार कार्रवाई करने के आदेश दिए थे।
नमूनेजांच के लिए भेजे हैं | नकलीदवाओं के खिलाफ चल रहे अभियान के तहत कार्रवाई की गई। जब्त क्रीम जांच के लिए जयपुर भेजी है।
3900 रुपए की 26 ट्यूब जब्त
मुकुंदगढ़के मुख्य बाजार स्थित खांडल मेडिकल एंड प्रोविजन स्टोर पर छापा मार कर स्किन लाइट की 16 ट्यूब जब्त की गई जबकि मंडावा में मंडावा के ईशान मेडिकल एंड प्रोविजनल स्टोर से 7 स्किन लाइट क्रीम जब्त की गई। दोनों स्थानों से 3900 रुपए का स्टॉक जब्त किया गया।
चिकित्सकके प्रिस्क्रिप्शन पर ही खरीदी-बेची जाए | झुंझुनूंके स्किन स्पेशलिस्ट डॉ. अशोक चौधरी ने बताया कि इस तरह की कोई भी क्रीम सीमित समय के लिए तो फायदेमंद हो सकती है, लेकिन उसे भी चिकित्सक की अनुशंसा पर ही खरीदा जाना चाहिए। चिकित्सक के प्रिस्क्रिप्शन पर ही ऐसी क्रीम बेची जानी चाहिए।
झुंझुनूं में 47 टयूब हो चुकी है जब्त
प्राप्तजानकारी के अनुसार 27 फरवरी को झुंझुनूं की कृष्णा मेडिकल एजेंसी पर कार्रवाई कर इस ब्रांड की 47 ट् यूब जब्त की गई थी। इनमें से 32 क्रीम का सैंपल लेकर जयपुर लेबोरेट्री भेजा गया था। इस एजेंसी से मंडावा मुकुंदगढ़ में भी यह क्रीम भेजने की जानकारी मिली थी। उसके बाद मुकुंदगढ़ मंडावा में छापे मारे।
मंडावा. नकली दवाई की जांच करते हुए ड्रग अधिकारी।
कंपनी की ओर से की गई शिकायत में क्रीम के असली नकली के अंतर के पांच पैमाने बताया गए थे। इनमें पहला है, असली ट्यूब पर ब्रांड का नाम उभरा हुआ छपा होता है जबकि नकली में ऐसा नहीं होता। दूसरा, कार्टन के फ्लिप पर “”जायड्स और “”स्किन लाइट’ इमेजेज दो पैनल में बैंगनी बैंड में होती है जबकि नकली में बैंड है, इमेजेज नहीं है। तीसरा, ऑरिजनल कार्टन पैक पर “”जायड्सस्किनलाइट’ बहुत छोटे अक्षरों में बॉर्डर लाइन के रूप में अंकित है जो खास तौर पर विशेष टेनएक्स लैंस से ही देखा जा सकता है, यह नकली पैक पर नहीं है। चौथा, सीफ्रेम असली ट्यूब के कार्टन पर ही होता है, नकली पर नहीं। पांचवां अंतर यह है कि ऑरिजनल पैक के साथ ब्रांड की जानकारी देने वाला छोटा सा लीफलेट होता है जबकि नकली में ऐसा नहीं है।
tgl_Latn sot_Latn hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva